Aprovació de les actes anteriors.
Proposta de resolució d'estimació de la Reclamació 47/2016.
Proposta de resolució d'estimació de la Reclamació 55/2016.
La presidenta obre la sessió, pregunta si tots els membres han pogut consultar les actes de les sessions 27 i 28 del Ple de la Comissió, corresponents als dies 29 de juny i 7 de juliol i si tenen esmenes que calgui introduir-hi.
La secretària tècnica exposa l'estat de les reclamacions i relaciona els tràmits més rellevants realitzats des del darrer Ple.
S'analitza el compliment dels requisits d'admissibilitat de la nova reclamació que ha entrat a la Comissió amb el número 133/2016 i es considera l'admissibilitat de les reclamacions 115/2016, 131/2016 i 132/2016 que es trobaven en tràmit d'esmena.
Es comenta la necessitat de sol·licitar informe de l'Autoritat Catalana de Protecció de Dades respecte les reclamacions 123/2016 i els expedients acumulats 78/2016, 116/2016, 117/2016 i 118/2016.
Proposta de resolució d'estimació de la Reclamació 47/2016
El ponent, el senyor Manel Ibarz relaciona els antecedents del cas i el supòsit que planteja la reclamació per a la seva estimació.
La senyora Elisabet Samarra, formula esmenes a la proposta de resolució proposada pel ponent i es debaten per tots els membres de la Comissió alguns elements destacats de la tramitació d'aquest expedient.
El ponent considera les observacions formulades per introduir les corresponents esmenes al text.
Proposta de resolució d'estimació de la Reclamació 55/2016
El ponent d'aquesta Reclamació, el senyor Oriol Mir, resumeix els elements més destacats de la proposta de resolució que no presenta elements de debat per part de la resta de membres de la Comissió.
El ponent d'aquesta Reclamació, el senyor Oriol Mir, exposa els aspectes més rellevants de la proposta de resolució i de l'acord adoptat per les parts en la sessió de mediació.
Es comenten aspectes coincidents amb les propostes de resolució que s'inclouen al punt setè de l'ordre del dia i es debaten de forma conjunta per part dels membres de la Comissió.
El ponent de la proposta de resolució de finalització de les Reclamacions 57/2016, 59/2016 i 60/2016, el senyor Manuel Ibarz, assenyala que es resolen de forma acumulada i destaca alguns elements que diferencien aquesta proposta de la corresponent a la Reclamació 56/2016.
Es formulen observacions per part del senyor Oriol Mir, que són considerades pel ponent.
El ponent, el senyor Josep Mir relaciona els antecedents del cas i el supòsit que planteja la reclamació per a la seva estimació.
Exposa la tramitació de la reclamació que ha requerit el tràmit de trasllat i d'al·legacions a les persones afectades i els elements més rellevants de l'informe que ha elaborat l'Autoritat Catalana de Protecció de Dades en relació amb aquest expedient.
Es formulen observacions a la proposta de resolució per part de la senyora Elisabet Samarra i el senyor Oriol Mir que són recollides pel ponent als efectes de la formulació del text definitiu de la proposta de resolució.
El present punt de l'ordre del dia, és objecte de debat en relació amb el punt cinquè que correspon a la proposta de resolució de finalització de la Reclamació 56/2016 mitjançant acord de mediació, adoptat per les mateixes parts, una delegada de personal de l'Ajuntament de Palau-solità i Plegamans respecte informació del Consistori.
El ponent d'aquesta Reclamació, el senyor Oriol Mir, resumeix els antecedents del cas i destaca els elements més destacats de la proposta de resolució.
Es debaten alguns elements de la tramitació i la senyora Elisabet Samarra i el senyor Manuel Ibarz formulen algunes observacions al text.
El senyor Pep Mir formula esmenes al text de la proposta, que són tingudes en consideració pel ponent per elaborar el text definitiu de la proposta de resolució.
El ponent, el senyor Manel Ibarz relaciona els aspectes més rellevants de la reclamació i la senyora Elisabet Samarra formula esmenes al text proposat.
Es debaten diferents aspectes del cas per part dels membres de la Comissió i es valora analitzar alguns aspectes pendents de la fonamentació jurídica del supòsit plantejat.
La ponent de la Reclamació, la senyora Elisabet Samarra, exposa els elements més destacats tant de la tramitació com de la fonamentació jurídica del supòsit que planteja la reclamació.
El senyor Oriol Mir i el senyor Josep Mir formulen esmenes al text de la proposta que són tingudes en consideració per la ponent per a la seva elaboració final.
La ponent de la Reclamació, la senyora Elisabet Samarra relaciona els elements més destacats de la reclamació i de les particularitats d'aquest supòsit respecte altres que han estat plantejats per la mateixa persona reclamant respecte l'Ajuntament de Seròs.
El ponent, el senyor Josep Mir relaciona els antecedents del cas i el supòsit que planteja la reclamació per a la seva inadmissió que és valorada per la resta de membres de la Comissió.
La senyora Elisabet Samarra informa que el projecte de Decret pel qual s'ha d'aprovar el Reglament de la Comissió està en tràmit d'esmenes en la seva tramitació parlamentària, termini que finalitzaria a finals del mes de juliol però que en cas de pròrroga s'estendria fins els primers dies de setembre.